**Gde Vi podvlačite crtu?**

U primerima koji slede, broj 1 sigurno predstavlja plagijarizam, a primeri u nastavku?

1. Kopira pasus doslovno iz izvora, bez ikakvog navođenja.
2. Kopira pasus unoseći male izmene – zameni nekoliko glagola, zameni jedan pridev sinonimom i uključuje izvor u listu referenci.
3. Preuzima pasus koristeći rečenice iz originala, ali preskačući jednu ili dve i stavljajući jednu ili dve drugačijim redosledom, bez naznake citiranja, a izvor uključuje u listu referenci.
4. Sastavlja pasus koristeći kratke rečenice od 10 do 15 reči iz više izvora kombinujući ih zajedno; dodaje sopstvene reči kako bi kreirao koherentnu celinu, sve izvore uključuje u listu referenci.
5. Navodi pasus smeštajući ga u poseban format i-ili stavljajući ga pod navodnike, navodi prezime autora u tekstu (u zagradi) i u listi u referenci (spisku literature) na kraju rada.
6. Parafrazira pasus sa znatnim izmenama u jeziku i organizaciji teksta, nova verzija se razlikuje u brojnim detaljima i primerima koji se navode, u napomeni u tekstu navodi izvor (na primer Jones, 1999) i uključuje izvor u listu referenci (spisak literature).
7. Navodi pasus smeštajući ga u poseban format i-ili stavljajući ga pod navodnike, navodi izvor citiiranja u tekstu (prezime, godinu, stranu sa koje je preuzet citat) i u listi u referenci (spisku literature) na kraju rada.

*Zasnovano na vežbi iz J.M.Swales & C.B.Feak (1994) Akademsko pisanje za studente,*

*Prema* J.Carroll, A Hanbook for Deterring Plagiarism in Higher Education, 2002.,

Oxford Centre for Staff and Learning Development